title: KOMISIJOS ĮGYVENDINIMO REGLAMENTAS (ES) …/... dėl išsamių kontrolės tikslais taikomos didžiausios leidžiamosios liekanų koncentracijos maisto produktuose, gautuose iš gyvūnų, gydytų ES pagal Direktyvos 2001/82/EB 11 straipsnį, taisyklių

text:
KOMISIJOS ĮGYVENDINIMO REGLAMENTAS (ES) …/...

               2018 03 21

               dėl išsamių kontrolės tikslais taikomos didžiausios leidžiamosios liekanų koncentracijos maisto produktuose, gautuose iš gyvūnų, gydytų ES pagal Direktyvos 2001/82/EB 11 straipsnį, taisyklių

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004
                  1
               , ypač į jo 23 straipsnį,

               kadangi:

               (1)Reglamente (EB) Nr. 470/2009 numatyta, kad farmakologiškai aktyvioms medžiagoms, naudojamoms Sąjungoje maistiniams gyvūnams skirtuose veterinariniuose vaistuose ir gyvulininkystėje naudojamuose biocidiniuose produktuose, turi būti nustatyta didžiausia leidžiamoji liekanų koncentracija (toliau – DLK);

               (2)Komisijos reglamento (ES) Nr. 37/2010
                  2
                priedo 1 lentelėje (toliau – 1 lentelė) nurodytos farmakologiškai aktyvios medžiagos, jų klasifikacija ir didžiausia leidžiamoji liekanų koncentracija gyvūniniuose maisto produktuose. Kai kurių medžiagų atveju, skirtingoms gyvūnų rūšims ar rūšių grupėms ir skirtingiems tų rūšių ar rūšių grupių gyvūnų tiksliniams audiniams nurodytos skirtingos DLK;

               (3)Direktyvos 2001/82/EB
                  3
                11 straipsnyje nustatytos maistinių gyvūnų gydymo esant tam tikrai ligai (būklei) taisyklės, jei valstybėje narėje nėra suteikta leidimo jokiam veterinariniam vaistui gydyti nuo tos ligos (būklės). Visų pirma, to straipsnio 2 pastraipoje, kartu su Reglamento (EB) Nr. 470/2009 29 straipsniu, numatyta, kad tokie gyvūnai gali būti gydomi vaistais, kurių sudėtyje yra farmakologiškai aktyvių medžiagų, tik jei tos medžiagos yra įtrauktos į Reglamento (ES) Nr. 37/2010 priedo 1 lentelę;

               (4)Komisijos prašoma priimti išsamias kontrolės tikslais taikomos didžiausios leidžiamosios liekanų koncentracijos maisto produktuose, gautuose iš gyvūnų, gydytų pagal Direktyvos 2001/82/EB 11 straipsnį, taisykles. Pagal Direktyvos 2001/82/EB 11 straipsnį ES gydytų rūšių gyvūnų specifiniuose tiksliniuose audiniuose Komisijos reglamento (ES) Nr. 37/2010 priedo 1 lentelėje DLK gali būti nenurodyta. Siekiant užtikrinti aukštą vartotojų apsaugos lygį, reikia nustatyti konkrečias taisykles, kuriomis būtų nustatyta tokiais atvejais taikoma DLK. Taisyklėse turėtų būti atsižvelgiama į DLK, nustatytas Reglamentu (EB) Nr. 470/2009 skirtingoms gyvūnų rūšims ir skirtinguose tiksliniuose audiniuose, kurių atžvilgiu atliktas rizikos vertinimas parodė, kad jie yra saugūs vartotojams. Taikant esamas DLK gyvūnų rūšių ir audinių deriniams, kuriems DLK nenustatyta, kartu taikant atitinkamą išlauką arba numatytą minimalią išlauką pagal 11 straipsnį, suteikiamos pakankamos vartotojų saugos garantijos;

               (5)jei tai gydymas pagal Direktyvos 2001/82/EB 11 straipsnį, siekiant apibrėžti veterinarinių vaistų liekanų DLK tų rūšių, kurios neįtrauktos į 1 lentelę, gyvūnams, yra tikslingiausia nurodyti DLK, kuri 1 lentelėje yra nustatyta tų rūšių gyvūnams, kurių panaši anatomija ir metabolizmas. Todėl maistiniai gyvūnai turėtų būti sugrupuoti ir susieti pagal skirtingas anatomines ir medžiagų apykaitos savybes;

               (6)pirmiausia svarstoma DLK, 1 lentelėje nurodyta tokiame pačiame susijusių arba labiau susijusių rūšių gyvūnų tiksliniame audinyje, o kraštutiniu atveju – mažiausia bet kokios rūšies gyvūnų bet kokiame tiksliniame audinyje nustatyta DLK;

               (7)jei 1 lentelėje apibrėžti apribojimai dėl DLK taikymo tam tikrais naudojimo atvejais, tie apribojimai taip pat taikomi galimais naudojimo atvejais kitoms gyvūnų rūšims ir / arba tiksliniams audiniams;

               (8)šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Šiuo reglamentu  nustatomos išsamios kontrolės tikslais taikomos  didžiausios leidžiamosios liekanų koncentracijos maisto produktuose, gautuose iš gyvūnų, gydytų ES pagal Direktyvos 2001/82/EB 11 straipsnį, taisyklės.

               2 straipsnis

               1.Šiame reglamente maistiniai gyvūnai grupuojami taip:

               (a)atrajotojai

               (b)monogastriniai žinduoliai

               (c)naminiai paukščiai ir beketeriai paukščiai

               (d)pelekinės žuvys

               (e)bitės

               (f)vėžiagyviai

               (g)moliuskai.

               2.Šiame reglamente gyvūnų rūšys laikomos susijusiomis arba labiau susijusiomis pagal tai, kaip išdėstyta toliau:

               (a)pagal 1 pastraipą gyvūnų rūšys, priklausančios tai pačiai grupei, laikomos susijusiomis rūšimis;

               (b)atrajotojų grupėje avys ir ožkos laikomos labiau susijusiomis vienos su kitomis nei su galvijais, o galvijai laikomi labiau susijusiais vieni su kitais nei su avimis ar ožkomis;

               (c)arklinių šeimos gyvūnai ir triušiai laikomi vienodai susijusiais su monogastriniais žinduoliais ir su atrajotojais. Vis dėlto atrajotojai nelaikomi susijusiais nei su arklinių šeimos gyvūnais, nei su triušiais.

               3.Šiame reglamente skirtingi tiksliniai audiniai prilyginami taip:

               (a)kiaulių ir naminių paukščių rūšių gyvūnų tikslinis audinys „oda ir riebalai“ prilyginamas kitų rūšių gyvūnų tiksliniam audiniui „riebalai“ ir atvirkščiai;

               (b)pelekinių žuvų tikslinis audinys „oda ir raumenys“ prilyginamas kitų rūšių gyvūnų tiksliniam audiniui „raumenys“ ir atvirkščiai;

               (c)vėžiagyvių ir moliuskų valgomosios dalys prilyginamos kitų rūšių gyvūnų tiksliniam audiniui „raumenys“.

               3 straipsnis

               Dėl į Reglamento (ES) 37/2010 priedo 1 lentelę (toliau – 1 lentelė) įtrauktų farmakologiškai aktyvių medžiagų, kurioms nustatyta bent viena DLK arba laikinoji DLK, kontrolės tikslais taikoma DLK tiksliniame audinyje, gautame iš gyvūnų, gydytų ES pagal Direktyvos 2001/82/EB 11 straipsnį, rūšių (toliau – gydytų gyvūnų rūšys)  yra tokia:

               (a)jei 1 lentelėje bet kokių rūšių gyvūnų, susijusių su gydytų gyvūnų rūšimis, tame tiksliniame audinyje nustatyta bent viena DLK:

               (1)kontrolės tikslais taikoma DLK turi būti mažiausia iš visų DLK, nustatytų 1 lentelėje tame rūšių, susijusių su gydytų gyvūnų rūšimis, gyvūnų tiksliniame audinyje;

               (2)jei vis dėlto gydytų gyvūnų rūšys yra šio reglamento 2 straipsnio 2 dalies b punkte nurodytos rūšys ir 1 lentelėje yra nustatyta tų rūšių, kurios yra labiau susijusios su gydytų gyvūnų rūšimis, tikslinio audinio DLK, kontrolės tikslais taikoma DLK turi būti mažiausia iš DLK, nustatytų tame labiau susijusių rūšių gyvūnų tiksliniame audinyje;

               (b)jei a punktas netaikomas, kontrolės tikslais taikoma DLK turi būti mažiausia iš visų DLK, nustatytų 1 lentelėje rūšių, nesusijusių su gydytų gyvūnų rūšimis, gyvūnų tiksliniuose audiniuose;

               (c)jei nei pagal a, nei pagal b punktą negaunama kontrolės tikslais taikoma DLK, kontrolės tikslais taikoma DLK turi būti mažiausia iš visų DLK, nustatytų 1 lentelėje bet kokių rūšių gyvūnų kituose tiksliniuose audiniuose;

               (d)jei 1 lentelėje yra nustatyta apribojimų dėl DLK taikymo tam tikrais naudojimo atvejais, tie apribojimai vienodai taikomi nustatant DLK pagal 3 straipsnio a, b ir c punktus dėl galimų naudojimo atvejų kitoms gyvūnų rūšims ir / arba tiksliniams audiniams.

               4 straipsnis

               Dėl į Reglamento (ES) 37/2010 priedo 1 lentelę įtrauktų farmakologiškai aktyvių medžiagų, kurioms pagal Reglamento (EB) Nr. 470/2009 14 straipsnio 5 dalį DLK nustatyti nereikia, kontrolės tikslais taikomos DLK  iš pagal Direktyvos 2001/82/EB 11 straipsnį ES gydytų rūšių gyvūnų gautame tiksliniame audinyje nustatyti nereikia, jei laikomasi 1 lentelėje nustatytų apribojimų.

               5 straipsnis

               Kontroliuojamiems produktams taikoma Reglamento (ES) 37/2010 priedo 1 lentelėje nurodyta gyvūninius maisto produktus pateikiant rinkai taikoma DLK.

               6 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2018 03 21

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 152, 2009 6 16, p. 11.

                     (2)

                        2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).

                     (3)

                        2001 m. lapkričio 6 d. Europos Parlamento ir Tarybos direktyva 2001/82/EB dėl Bendrijos kodekso, reglamentuojančio veterinarinius vaistus (OL L 311, 2001 11 28, p. 1).


title: KOMISIJOS ĮGYVENDINIMO REGLAMENTAS (ES) …/... dėl konsultacijų dėl naujo maisto produkto statuso nustatymo procedūrinių veiksmų pagal Europos Parlamento ir Tarybos Reglamentą (ES) 2015/2283 dėl naujų maisto produktų

text:
KOMISIJOS ĮGYVENDINIMO REGLAMENTAS (ES) …/...

               2018 03 19

               dėl konsultacijų dėl naujo maisto produkto statuso nustatymo procedūrinių veiksmų pagal Europos Parlamento ir Tarybos Reglamentą (ES) 2015/2283 dėl naujų maisto produktų

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001
                  1
               , ypač į jo 4 straipsnį,

               kadangi:

               (1)Reglamente (ES) 2015/2283 nustatytos naujų maisto produktų pateikimo rinkai ir naudojimo Sąjungoje taisyklės;

               (2)Reglamento (ES) 2015/2283 4 straipsnyje nustatyti pagrindiniai naujo maisto produkto statuso nustatymo procedūros principai. To straipsnio 1 dalyje nustatytas reikalavimas maisto tvarkymo subjektams patikrinti, ar maisto produktui, kurį jie ketina pateikti Sąjungos rinkai, taikomas šis reglamentas;

               (3)siekiant nustatyti naujo maisto produkto statusą tam tikram maisto produktui, reikėtų pateikti konsultacijos prašymą. Valstybės narės turėtų patikrinti tokių prašymų galiojimą. Todėl būtina nustatyti tikrinimo proceso taisykles;

               (4)reikėtų nustatyti taisykles, kuriomis būtų užtikrinta, kad konsultacijos dėl naujo maisto produkto statuso nustatymo prašyme būtų pateikta visa informacija, reikalinga valstybei narei vertinimui atlikti;

               (5)siekiant užtikrinti, kad maisto tvarkymo subjektai ir visuomenė būtų informuoti apie naujo maisto produkto statusą, informacija apie naujo maisto produkto statusą turėtų būti skelbiama viešai;

               (6)šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

               1 straipsnis
               Taikymo sritis ir dalykas

               Šiuo reglamentu nustatomos Reglamento (ES) 2015/2283 4 straipsnio įgyvendinimo taisyklės dėl konsultavimosi proceso siekiant nustatyti, ar maisto produktas patenka į to reglamento taikymo sritį, procedūrinių veiksmų.

               2 straipsnis
               Terminų apibrėžtys

               Be terminų, kurių apibrėžtys nustatytos Europos Parlamento ir Tarybos Reglamente (EB) Nr. 178/2002
                  2
                ir Reglamente (ES) 2015/2283, taikomos tokios terminų apibrėžtys:

               a)konsultacijos prašymas – maisto tvarkymo subjekto prašymas valstybei narei gavėjai nustatyti naujo maisto produkto statusą tam tikram maisto produktui;

               b)valstybė narė gavėja – valstybė narė, kurioje maisto tvarkymo subjektas ketina pirmą kartą pateikti rinkai tam tikrą maisto produktą.

               3 straipsnis
               Konsultacijos prašymo pateikimas

               1.Maisto tvarkymo subjektas konsultuojasi su valstybe nare gavėja, kaip nustatyta Reglamento (ES) 2015/2283 4 straipsnio 2 dalyje, pateikdamas tai valstybei narei konsultacijos prašymą.

               2.Jei maisto tvarkymo subjektas ketina maisto produktą pateikti rinkai keliose valstybėse narėse vienu metu, konsultacijos prašymą jis pateikia tik vienai iš tų valstybių narių.

               4 straipsnis
               Konsultacijos prašymo turinys ir pateikimo forma

               1.Konsultacijos prašymas pateikiamas valstybei narei gavėjai elektroniniu būdu, jį sudaro:

               a)pridedamas raštas;

               b)techninių dokumentų rinkinys;

               c)patvirtinamieji dokumentai;

               d)aiškinamasis raštas, kuriame paaiškinamas pateiktų dokumentų tikslas ir svarba.

               2.1 dalies a punkte nurodytas pridedamas raštas parengiamas pagal I priede pateiktą šabloną.

               3.1 dalies b punkte nurodytame techninių dokumentų rinkinyje pateikiama informacija, reikalinga tam, kad valstybė narė gavėja galėtų padaryti išvadas dėl naujo maisto produkto statuso; jis parengiamas pagal II priede pateiktą šabloną.

               4.Nukrypstant nuo 3 dalies pareiškėjas neprivalo pateikti visų II priede nurodytų dalių, jei jis pateikė patikrinamą pagrindimą, kodėl nėra kiekvienos nesamos dalis.

               5 straipsnis
               Konsultacijos prašymo galiojimo tikrinimo procedūros

               1.Valstybė narė gavėja nedelsdama patikrina, ar konsultacijos prašymas atitinka 4 straipsnio reikalavimus.

               2.Jeigu konsultacijos prašyme maisto tvarkymo subjektas pateikia nepakankamą informaciją, valstybė narė gavėja paprašo maisto tvarkymo subjekto per jos nustatytą laikotarpį pateikti papildomos informacijos arba atitinkamai atnaujinti konsultacijos prašymą.

               3.Konsultacijos prašymas laikomas negaliojančiu, jeigu:

               a)maisto tvarkymo subjektas per valstybės narės gavėjos nustatytą laikotarpį nepateikia prašomos papildomos informacijos arba atnaujinto konsultacijos prašymo;

               b)pateiktos papildomos informacijos nepakanka, kad būtų galima daryti išvadą, jog konsultacijų prašymas galioja.

               4.Valstybė narė gavėja priima sprendimą dėl konsultacijos prašymo galiojimo ir nedelsdama apie tai informuoja maisto tvarkymo subjektą, kitas valstybes nares ir Komisiją. Jei konsultacijos prašymas laikomas negaliojančiu, valstybė narė gavėja nurodo tos išvados priežastis.

               6 straipsnis
               Galiojančio konsultacijos prašymo vertinimo procedūros

               1.Valstybė narė gavėja per keturis mėnesius nuo sprendimo dėl konsultacijos prašymo galiojimo dienos padaro išvadą dėl naujo maisto produkto statuso nustatymo maisto produktui.

               2.Jeigu valstybė narė gavėja nustato, kad ji neturi pakankamai įrodymų, kad galėtų priimti sprendimą dėl naujo maisto produkto statuso nustatymo maisto produktui, ji gali paprašyti maisto tvarkymo subjekto pateikti papildomos informacijos. To prašymo laikotarpis nustatomas kartu su maisto tvarkymo subjektu.

               Valstybė narė gavėja gali konsultuotis su kitomis valstybėmis narėmis ir Komisija.

               3.Nedarant poveikio 4 daliai, 2 dalyje nurodytu prašymu pateikti papildomos informacijos nepratęsiamas 1 dalyje nurodytas laikotarpis.

               4.Tinkamai pagrįstais atvejais valstybė narė gavėja gali pratęsti 1 dalyje nurodytą laikotarpį ne daugiau kaip keturiais mėnesiais. Valstybė narė gavėja informuoja maisto tvarkymo subjektą, kitas valstybes nares ir Komisiją apie savo sprendimą ir pateikia pagrindimą.

               5.Padariusi išvadą dėl naujo maisto produkto statuso nustatymo maisto produktui, valstybė narė gavėja apie sprendimą nedelsdama praneša maisto tvarkymo subjektui, kitoms valstybėms narėms bei Komisijai ir pateikia pagrindimą pagal šio reglamento 7 straipsnį.

               7 straipsnis
               Informacija apie naujo maisto produkto statusą ir paskelbimas

               1.Šio reglamento 6 straipsnio 5 dalyje nurodytame pranešime pateikiama ši informacija:

               a)susijusio maisto produkto pavadinimas ir aprašas;

               b)teiginys, ar atitinkamas maisto produktas yra naujas, nenaujas ar nenaujas tik maisto papilduose;

               c)b punkte nurodytą teiginį pagrindžiančios priežastys;

               d)jei maisto produktas yra naujas maisto produktas – tinkamiausia maisto kategorija, kuriai jis priskirtinas pagal Reglamento (ES) 2015/2283 3 straipsnio 2 dalį.

               2.Komisija nedelsdama viešai paskelbia informaciją apie naujo maisto produkto statusą Komisijos tinklavietėje.

               8 straipsnis
               Valstybių narių kompetentingos institucijos

               Valstybės narės ne vėliau kaip 2018 m. kovo 1 d. pateikia Komisijai šio reglamento taikymo tikslais paskirtų nacionalinių kompetentingų institucijų ir atitinkamų kontaktinių asmenų kontaktinius duomenis.

               Komisija šiuos kontaktinius duomenis paskelbia Komisijos tinklavietėje iki 2018 m. gegužės 1 d.

               9 straipsnis
               Konfidencialumas

               1.Maisto tvarkymo subjektai gali pareikalauti, kad valstybė narė gavėja sutiktų, jog tam tikros informacijos, pateiktos kaip konsultacijos prašymo dalis, atskleidimui turi būti taikomos konfidencialumo nuostatos, jei tokios informacijos atskleidimas gali pakenkti jų konkurencinei padėčiai.

               2.Taikant 1 dalį, maisto tvarkymo subjektai nurodo, kurias valstybei narei gavėjai pateiktos informacijos dalis jie pageidauja laikyti konfidencialiomis, ir pateikia visą tokį konfidencialumo prašymą pagrindžiančią reikiamą informaciją.

               3.Valstybė narė gavėja maisto tvarkymo subjektui praneša savo nuomonę apie tai, kurios tam tikros informacijos dalys turi likti konfidencialios.

               Tačiau konfidencialia nelaikoma tokia informacija:

               a)pareiškėjo vardas ir pavardė (pavadinimas) bei adresas;

               b)maisto produkto pavadinimas ir aprašas;

               c)pareiškėjo pateiktų atliktų tyrimų santrauka;

               d)jei reikia, analizės metodas (-ai);

               4.Jei pagal 6 straipsnio 2 dalies antrą pastraipą konsultuojamasi su kitomis valstybėmis narėmis, valstybė narė gavėja informuoja Komisiją ir valstybes nares apie savo nuomonę dėl konsultacijos prašymo konfidencialumo.

               5.Gavę informaciją pagal 3 dalį, apie Komisijos poziciją, maisto tvarkymo subjektas savo konsultacijos prašymą gali atsiimti per tris savaites, per kurias išsaugomas pateiktos informacijos konfidencialumas.

               6.Komisija ir valstybės narės imasi visų reikiamų priemonių, kad užtikrintų deramą informacijos, kurią jos gavo pagal šį reglamentą, konfidencialumą, kaip nurodyta 3 dalyje, jeigu tai nėra informacija, kurią būtina skelbti siekiant apsaugoti žmonių sveikatą.

               7.Jei maisto tvarkymo subjektas atsiima arba atsiėmė savo konsultacijos prašymą pagal 5 dalį, nei Komisija, nei valstybės narės neatskleidžia informacijos, dėl kurios maisto tvarkymo subjektas buvo paprašęs konfidencialumo pagal 1 dalį.

               8.Taikant 1–7 dalis nedaromas poveikis Komisijos ir valstybių narių keitimuisi informacija, reikalinga pagal šį reglamentą pateiktiems konsultacijos prašymams apsvarstyti.

               10 straipsnis
               Įsigaliojimas ir taikymas

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2018 03 19

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 327, 2015 12 11, p. 1.

                     (2)

                        2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

    ---documentbreak---

               LT

               PRIEDAS

               I PRIEDAS

               PRIE KONSULTACIJOS PRAŠYMO SIEKIANT NUSTATYTI NAUJO MAISTO PRODUKTO STATUSĄ PRIDEDAMO RAŠTO ŠABLONAS

               Valstybės narės kompetentinga institucija

               Data: ________

               Tema: Konsultacijos prašymas siekiant nustatyti _____________
                  __________________________________________________ naujo maisto produkto statusą

               Maisto tvarkymo subjektas (-ai)/ konsultacinė šalis:

               Bendrovė __________________________________________________________________

               Adresas: ____________________________________________________________________

               Telefonas:__________________________________________________________________

               E. paštas: __________________________________________________________________

               Asmuo ryšiams: ______________________________________________________________

               pateikia šį konsultacijos prašymą siekiant nustatyti ______________________________________ _____________________________________ naujo maisto produkto statusą

               Pagarbiai

               Parašas____________________________________

               Priedai.

               Techninių dokumentų rinkinys

               Konsultacijos prašymą pagrindžiantys dokumentai

               Aiškinamasis raštas

               II PRIEDAS

               TECHNINIŲ DOKUMENTŲ RINKINIO ŠABLONAS

               Skirtingų informacijos dalių ryšys turi būti paaiškintas aiškinamajame rašte. Visų pirma dėl įrodymų, pateiktų pagrįsti platų naudojimą Sąjungoje žmonių maistui iki 1997 m. gegužės 15 d. , nes tokiais atvejais tam, kad galima būtų padaryti išvadą, reikia apsvarstyti įvairių šaltinių dokumentus.

               Jei naujo maisto produkto statusui nustatyti svarbios tik kai kurios dokumentų dalys, nurodomos tos dalys.

               1 skirsnis turi būti užpildytas visų maisto produktų atveju.

               Ekstraktų atveju papildomai be 1 skirsnio turi būti užpildytas 2 skirsnis.

               Maisto produktų, gaunamų taikant gamybos procesą, kuris iki 1997 m. gegužės 15 d. Sąjungoje nebuvo taikomas maisto produktams gaminti, atveju turi būti užpildyti 1 skirsnis (1–3 ir 7 punktai) ir 3 skirsnis.

               1 skirsnis. Visi maisto produktai (maisto produktų, gaunamų taikant gamybos procesą, kuris iki 1997 m. gegužės 15 d. Sąjungoje nebuvo taikomas maisto produktams gaminti, atveju pildomi tik 1–3 ir 7 punktai)

                        1.
                              Maisto produkto aprašas

                        1.1
                              Maisto produkto pavadinimas

                        1.2
                              Išsamus maisto produkto aprašymas, įskaitant informaciją apie tai, ar maisto produktą sudaro dirbtinai sukurtos nanomedžiagos, kaip nurodyta Reglamento (ES) 2015/2283 3 straipsnio 2 dalies a punkto viii ir ix papunkčiuose

                        1.3
                              Siūloma naujo maisto produkto kategorija pagal Reglamento (ES) 2015/2283 3 straipsnio 2 dalies a punktą, jei taikoma

                        2.
                              Išsamesnis maisto produkto ir (arba) jo šaltinio apibūdinimas (jei reikia)

                        A.
                              Organizmai (mikroorganizmai, grybai, dumbliai, augalai, gyvūnai)

                        2.1
                              Taksonominis pavadinimas (visas lotyniškas pavadinimas su autoriaus pavadinimu / pavarde)

                        2.2
                              Sinonimai, kiti pavadinimai, jei taikoma

                        2.3
                              Informacija, kuriai organizmo daliai taikoma nuostata dėl naudojimo žmonių maistui iki 1997 m. gegužės 15 d. Sąjungoje, jei taikoma

                        2.4 Grynumo / koncentracijos specifikacija

                        B.
                              Cheminės medžiagos

                        2.5
                              CAS numeris (-iai) (jei priskirta)

                        2.6
                              Cheminis (-iai) pavadinimas (-ai) pagal IUPAC nomenklatūros taisykles

                        2.7
                              Sinonimai, prekinis pavadinimas, bendras pavadinimas, jei taikoma

                        2.8
                              Molekulinė ir struktūrinė formulė

                        2.9
                              Grynumo / koncentracijos specifikacija

                        3.
                              Naudojimo sąlygos

                        3.1
                              Kokia planuojama maisto produkto paskirtis?

                        3.2
                              Produkto (-ų), kuriame (-iuose) maisto produktas skirtas naudoti, tipas

                        3.3
                              Kiekis / koncentracija (arba kiekių intervalas) produkte (-uose), kuriame (-iuose) maisto produktas skirtas naudoti

                        4.
                              Gamybos procesas

                        4.1
                              Išsamus gamybos proceso aprašas Gamybos procesui aprašyti taip pat reikia pateikti šio proceso struktūrinę schemą

                        5.
                              Maisto produkto naudojimo žmonių maistui istorija Sąjungoje iki 1997 m. gegužės 15 d.

                        5.1
                              Kokiu mastu maisto produktas buvo plačiai vartojamas visoje Sąjungoje iki 1997 m. gegužės 15 d.? Pateikti išsamią informaciją.

                        5.2
                              Kokiu mastu maisto produktas buvo plačiai vartojamas vienoje valstybėje narėje iki 1997 m. gegužės 15 d.? Pateikti išsamią informaciją.

                        5.3
                              Ar maisto produktas Sąjungoje iki 1997 m. gegužės 15 d. buvo vartojamas tik regioniniu ir (arba) mažu vietiniu mastu? Pateikti išsamią informaciją.

                        5.4
                              Ar maisto produktas Sąjungoje iki 1997 m. gegužės 15 d. buvo teikiamas kaip konkrečiai tikslinei vartotojų grupei (pavyzdžiui, specialiais medicininiais tikslais) skirta maisto sudedamoji dalis? Pateikti išsamią informaciją.

                        6.
                              Konsultacijos dėl prieinamumo Sąjungoje

                        Jeigu maisto tvarkymo subjektai nėra tikri, ar jų turimos informacijos pakanka įrodyti, jog atitinkamas maisto produktas buvo plačiai naudotas žmonių maistui Sąjungoje iki 1997 m. gegužės 15 d., jie gali konsultuotis su kitais maisto tvarkymo subjektais arba maisto tvarkymo subjektų federacijomis, kad surinktų pakankamai informacijos.

                        6.1
                              Ar buvo konsultuotasi su kitais maisto tvarkymo subjektais ar maisto tvarkymo subjektų federacijomis? Pateikti išsamią informaciją.

                        6.2
                              Ar maisto produktas šiuo metu tiekiamas Sąjungos rinkai? Pateikti išsamią informaciją.

                        7.
                              Papildoma informacija

                        7.1
                              Ar yra informacijos, kad nagrinėjamas produktas Sąjungoje naudojamas kaip vaistas pagal Direktyvą 2001/83/EB
                           1
                        ?

                        7.2
                              Ar yra kitos informacijos, kuri padėtų nustatyti naujo maisto produktų statusą? Pateikiama bet kokia svarbi informacija, net jei jos konkrečiai nereikalaujama

               2 skirsnis. Ekstraktai

                        8.
                              Ekstraktai

                        8.1
                              Bet kokie kiti duomenys apie ekstrakto žaliavą, jei jie nepateikti 1 skirsnyje Pateikti išsamią informaciją.

                        8.2
                              Ekstrakto specifikacijos. Pateikti išsamią informaciją.

                        8.3
                              Jei ekstrakto šaltinis – maisto produktas, ar bet kokių ekstrakto sudedamųjų dalių kiekis maisto produkte yra didesnis nei šių sudedamųjų dalių kiekis pradiniame maisto produkte? Pateikti išsamią informaciją.

               3 skirsnis. Maisto produktai, gaunami taikant gamybos procesą, kuris iki 1997 m. gegužės 15 d. Sąjungoje nebuvo taikomas maisto produktams gaminti

                        9.
                              Gamybos procesas

                        9.1
                              Išsamus gamybos proceso aprašas Gamybos procesui aprašyti taip pat reikia pateikti šio proceso struktūrinę schemą

                        9.2
                              Ar dėl maisto produktui taikyto gamybos proceso jo struktūra ar sudėtis daro poveikį jo maistinei vertei, metabolizmui ar nepageidaujamų medžiagų kiekiui?

                        Pateikti išsamią informaciją.

                        9.3
                              Ar maisto produktas pagamintas iš šaltinio, kuris paprastai nėra vartojamas kaip maistas? Pateikti išsamią informaciją.

                     (1)

                        2001 m. lapkričio 6 d. Europos Parlamento ir Tarybos direktyva 2001/83/EB dėl Bendrijos kodekso, reglamentuojančio žmonėms skirtus vaistus (OL L 311, 2001 11 28, p. 67).


title: KOMISIJOS ĮGYVENDINIMO REGLAMENTAS (ES) …/... kuriuo nustatomos Europos Parlamento ir Tarybos direktyvos (ES) 2016/1148 taikymo taisyklės, kuriomis patikslinami elementai, į kuriuos turi atsižvelgti skaitmeninių paslaugų teikėjai, kad galėtų valdyti tinklų ir informacinių sistemų saugumui kylančią riziką, ir parametrai, pagal kuriuos nustatoma, ar incidentas daro didelį poveikį

text:
KOMISIJOS ĮGYVENDINIMO REGLAMENTAS (ES) …/...

               2018 01 30

               kuriuo nustatomos Europos Parlamento ir Tarybos direktyvos (ES) 2016/1148 taikymo taisyklės, kuriomis patikslinami elementai, į kuriuos turi atsižvelgti skaitmeninių paslaugų teikėjai, kad galėtų valdyti tinklų ir informacinių sistemų saugumui kylančią riziką, ir parametrai, pagal kuriuos nustatoma, ar incidentas daro didelį poveikį

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2016 m. liepos 6 d. Europos Parlamento ir Tarybos direktyvą (ES) 2016/1148 dėl priemonių aukštam bendram tinklų ir informacinių sistemų saugumo lygiui visoje Sąjungoje užtikrinti
                  1
               , ypač į jos 16 straipsnio 8 dalį,

               kadangi:

               (1)pagal Direktyvą (ES) 2016/1148 skaitmeninių paslaugų teikėjai išlaiko teisę imtis techninių ir organizacinių priemonių, kurios, jų nuomone, yra tinkamos ir proporcingos siekiant valdyti jų tinklų ir informacinių sistemų saugumui kylančią riziką, jei jomis užtikrinamas tinkamas saugumo lygis ir atsižvelgiama į toje direktyvoje nustatytus elementus;

               (2)nustatydamas tinkamas ir proporcingas technines ir organizacines priemones skaitmeninių paslaugų teikėjas informacijos saugumą turėtų vertinti sistemingai ir jį grįsti rizikos vertinimu;

               (3)siekdami užtikrinti sistemų ir įrenginių saugumą, skaitmeninių paslaugų teikėjai turėtų atlikti vertinimo ir analizės procedūras. Jos turėtų apimti sistemingą tinklų ir informacinių sistemų valdymą, fizinį ir aplinkos saugumą, tiekimo saugumą ir prieigos kontrolę;

               (4)skaitmeninių paslaugų teikėjai, atlikdami su sistemingu tinklų ir informacinių sistemų valdymu susijusią rizikos analizę, turėtų visų pirma identifikuoti konkrečią riziką ir įvertinti jos dydį, pavyzdžiui, nustatyti grėsmę ypatingos svarbos objektams ir kaip ji gali paveikti jų veikimą, ir geriausius tos grėsmės mažinimo būdus remiantis turimu pajėgumu ir išteklių poreikiais;

               (5)žmogiškųjų išteklių politika galėtų būti orientuojama į įgūdžių valdymą, apimantį saugumui reikiamų įgūdžių ugdymą ir informuotumo didinimą. Skaitmeninių paslaugų teikėjai turėtų būti skatinami sprendžiant dėl tinkamų veiklos saugumo taisyklių atsižvelgti į pakeitimų valdymą, pažeidžiamumo valdymą, veiklos ir administravimo praktikos formalizavimą ir sistemų schemų sudarymą;

               (6)architektūros saugumo taisyklėse galėtų būti nustatytas visų pirma tinklų ir sistemų atskyrimas, taip pat konkrečios ypatingos svarbos operacijų, kaip antai administravimo operacijų, saugumo priemonės. Atskyręs tinklus ir sistemas skaitmeninių paslaugų teikėjas atskirtų vienus elementus nuo kitų, pavyzdžiui, duomenų srautus ir skaičiavimo išteklius, priklausančius klientui, klientų grupei, skaitmeninių paslaugų teikėjui arba trečiosioms šalims;

               (7)priemonėmis, kurių imamasi dėl fizinio ir aplinkos saugumo, organizacijos tinklų ir informacinės sistemos turėtų būti apsaugotos nuo žalos, kuria gali padaryti tokie incidentai, kaip vagystė, gaisras, potvynis ar kiti meteorologiniai reiškiniai, sutrikęs ryšys ar elektros energijos tiekimas;

               (8)tiekimo saugumas, kaip antai elektros energijos ar kuro tiekimo arba aušinimo išteklių saugumas, galėtų apimti tiekimo grandinės saugumą, visų pirma trečiųjų šalių rangovų ir subrangovų saugumą ir jų valdymą. Ypatingos svarbos išteklių atsekamumas yra skaitmeninių paslaugų teikėjo gebėjimas identifikuoti ir registruoti jų tiekimo šaltinius;

               (9)skaitmeninių paslaugų naudotojų sąvoka turėtų apimti fizinius ir juridinius asmenis, kurie yra elektroninės prekyvietės klientai ar debesijos kompiuterijos paslaugos abonentai arba lankosi interneto paieškos sistemos svetainėje norėdami atlikti paiešką pagal raktinius žodžius;

               (10)nustatant, ar incidentas daro didelį poveikį, turėtų būti laikoma, kad šiame reglamente aptarti atvejai yra iš nebaigtinio didelių incidentų sąrašo. Reikėtų sukaupti patirties įgyvendinant šį reglamentą ir Bendradarbiavimo grupei atliekant darbą, nurodytą Direktyvos (ES) 2016/1148 11 straipsnio 3 dalies i ir m punktuose – renkant geriausios praktikos, susijusios su rizika ir incidentais, pavyzdžius ir aptariant pranešimų apie incidentus teikimo tvarką. Rezultatas galėtų būti išsamios gairės dėl parametrų kiekybinių ribų, kurias pasiekus skaitmeninių paslaugų teikėjai privalėtų pranešti apie incidentą pagal Direktyvos (ES) 2016/1148 16 straipsnio 3 dalį. Prireikus Komisija galėtų apsvarstyti galimybę peržiūrėti šiame reglamente nustatytas ribas;

               (11)kad kompetentingos institucijos žinotų apie galimą naują riziką, skaitmeninių paslaugų teikėjai turėtų būti skatinami savanoriškai pranešti apie incidentus, pasižyminčius savybėmis, apie kurias anksčiau nežinota, tokiomis kaip nauji brovimosi į sistemas būdai, išpuolių kryptys ar užpuolikai, pažeidžiamos vietos ir pavojai;

               (12)šis reglamentas turėtų būti taikomas nuo dienos, einančios po Direktyvos (ES) 2016/1148 perkėlimo į nacionalinę teisę termino;

               (13)šiame reglamente nustatytos priemonės atitinka Direktyvos (ES) 2016/1148 22 straipsnyje nurodyto Tinklų ir informacinių sistemų saugumo komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Dalykas

               Šiame reglamente patikslinami elementai, į kuriuos turi atsižvelgti skaitmeninių paslaugų teikėjai, kai nustato ir taiko priemones, kad užtikrintų tinklų ir informacinių sistemų, kuriais naudodamiesi siūlo Direktyvos (ES) 2016/1148 III priede nurodytas paslaugas, tam tikrą saugumo lygį, ir parametrai, į kuriuos reikia atsižvelgti sprendžiant, ar incidentas daro didelį poveikį tų paslaugų teikimui.

               2 straipsnis

               Saugumo elementai

               1. Direktyvos (ES) 2016/1148 16 straipsnio 1 dalies a punkte nurodytas sistemų ir įrenginių saugumas yra tinklų ir informacinių sistemų ir jų fizinės aplinkos saugumas, kurį sudaro šie elementai:

               (a)sistemingas tinklų ir informacinių sistemų valdymas, t. y. parengtos informacinių sistemų schemos ir nustatytos tinkamos taisyklės, kuriomis reglamentuojamas informacijos saugumo valdymas, įskaitant rizikos analizę, žmogiškuosius išteklius, operacijų saugumą, saugumo architektūrą, saugų viso duomenų ir sistemų ciklo valdymą ir, kai tinkama, šifravimą bei jo valdymą.

               (b)fizinis ir aplinkos saugumas, t. y. rinkinys priemonių, kuriomis skaitmeninių paslaugų teikėjų tinklų ir informacinės sistemos nuo žalos apsaugomos taikant visų pavojų rizikos vertinimu pagrįstą metodą, pavyzdžiui, saugantis nuo pavojų dėl sistemos gedimo, žmogaus klaidos, piktavališko veiksmo ar gamtos reiškinių;

               (c)tiekimo saugumas, t. y. nustatytos ir taikomos tinkamos taisyklės, kad būtų užtikrinamas paslaugoms teikti reikiamų ypatingos svarbos išteklių prieinamumas ir prireikus atsekamumas;

               (d)prieigos prie tinklų ir informacinių sistemų kontrolė, t. y. rinkinys priemonių, kuriomis užtikrinama, kad fizinė ir loginė prieiga prie tinklų ir informacinių sistemų, įskaitant tinklų ir informacinių sistemų administravimo saugumą, būtų leidžiama ir ribojama laikantis veiklos ir saugumo reikalavimų.

               2. Direktyvos (ES) 2016/1148 16 straipsnio 1 dalies b punkte nurodyto incidentų valdymo priemonės, kurių imasi skaitmeninių paslaugų teikėjai, apima:

               (a)įtvirtintus ir išbandytus incidentų nustatymo procesus ir procedūras, kad neįprasti įvykiai būtų laiku pastebėti ir apie juos būtų žinoma;

               (b)pranešimų apie incidentus teikimo ir informacinių sistemų silpnų ir pažeidžiamų vietų nustatymo procesus ir taisykles;

               (c)reagavimą laikantis nustatytų procedūrų ir pranešimų apie priemonių taikymo rezultatus teikimą;

               (d)incidento sunkumo įvertinimą, analizuojant incidentą sukauptų žinių dokumentavimą ir aktualios informacijos rinkimą siekiant gauti įrodymų ir nuolat tobulinti priemones.

               3. Direktyvos (ES) 2016/1148 16 straipsnio 1 dalies c punkte nurodytas veiklos tęstinumo valdymas yra organizacijos gebėjimas užtikrinti nenutrūkstamą paslaugų teikimą arba prireikus atkurti tinkamą nustatytą jo lygį po veiklą sutrikdžiusio incidento ir apima:

               (a)nenumatytų atvejų plano sudarymą remiantis poveikio veiklai analize ir taikymą siekiant užtikrinti skaitmeninių paslaugų teikėjų teikiamų paslaugų tęstinumą; planas reguliariai tikrinamas ir išbandomas, pavyzdžiui, per pratybas;

               (b)veiklos atkūrimo po ekstremaliųjų įvykių pajėgumą, kuris reguliariai tikrinamas ir išbandomas, pavyzdžiui, per pratybas.

               4. Direktyvos (ES) 2016/1148 16 straipsnio 1 dalies d punkte nurodyta stebėsena, auditas ir bandymai apima nustatytas ir taikomas taisykles, pagal kurias:

               (a)suplanuota seka atliekamas stebėjimas arba matavimai siekiant įvertinti, ar tinklų ir informacinės sistemos veikia taip, kaip numatyta;

               (b)inspektuojama ir tikrinama, ar laikomasi standarto arba gairių rinkinio, ar įrašai tikslūs, ar pasiekti veiksmingumo ir efektyvumo tikslai;

               (c)vykdomas procesas tinklų ir informacinės sistemos saugumo mechanizmų, naudojamų duomenims apsaugoti ir funkcionalumui išlaikyti, ydoms išsiaiškinti. Toks procesas apima techninius procesus ir personalą, atliekantį operacijas.

               5. Direktyvos (ES) 2016/1148 16 straipsnio 1 dalies e punkte nurodyti tarptautiniai standartai yra tarptautinės standartizacijos institucijos patvirtinti standartai, apibrėžti Europos Parlamento ir Tarybos reglamento (ES) Nr. 1025/2012
                  2
                2 straipsnio 1 dalies a punkte. Vadovaujantis Direktyvos (ES) 2016/1148 19 straipsniu, galima taikyti ir europinius ar tarptautiniu mastu pripažintus standartus ir specifikacijas, kurie yra svarbūs tinklų ir informacinių sistemų saugumui, taip pat esamus nacionalinius standartus.

               6.  Skaitmeninių paslaugų teikėjai užtikrina tinkamą dokumentaciją, kad kompetentinga institucija galėtų patikrinti, ar laikomasi 1, 2, 3, 4 ir 5 dalyse nustatytų saugumo elementų.

               3 straipsnis

               Parametrai, į kuriuos turi būti atsižvelgiama siekiant nustatyti, ar incidentas daro didelį poveikį

               1. Nustatydamas Direktyvos (ES) 2016/1148 16 straipsnio 4 dalies a punkte nurodytą naudotojų, kuriuos paveikė incidentas, visų pirma naudotojų, kurių pačių paslaugų teikimas priklauso nuo tos paslaugos, skaičių skaitmeninių paslaugų teikėjas turi gebėti apytiksliai apskaičiuoti:

               (a)paveiktų fizinių ir juridinių asmenų, su kuriais sudaryta paslaugos teikimo sutartis, skaičių arba

               (b)paveiktų naudotojų, pasinaudojusių paslauga, skaičių, pagrįstą visų pirma ankstesniais srauto duomenimis.

               2. Direktyvos (ES) 2016/1148 16 straipsnio 4 dalies b punkte nurodyta incidento trukmė yra laikotarpis nuo tinkamo paslaugos teikimo, apibrėžiamo prieinamumo, autentiškumo, vientisumo ir konfidencialumo savybėmis, sutrikdymo iki atkūrimo momento.

               3. Išnagrinėjęs Direktyvos (ES) 2016/1148 16 straipsnio 4 dalies c punkte nurodytą geografinę teritorijos, kurią paveikė incidentas, aprėptį, skaitmeninių paslaugų teikėjai turi galėti nustatyti, ar incidentas paveikė jo paslaugų teikimą konkrečiose valstybėse narėse.

               4. Direktyvos (ES) 2016/1148 16 straipsnio 4 dalies d punkte nurodytas paslaugos veikimo sutrikdymo mastas išmatuojamas pagal vieną ar kelias toliau nurodytas savybes, kurios pablogėjo dėl incidento: duomenų arba susijusių paslaugų prieinamumas, autentiškumas, vientisumas arba konfidencialumas.

               5. Nustatydamas Direktyvos (ES) 2016/1148 16 straipsnio 4 dalies e punkte nurodytą poveikio ekonominei ir visuomeninei veiklai mastą, skaitmeninių paslaugų teikėjas, remdamasis tokiais rodikliais, kaip sutartinių santykių su klientais pobūdis arba, kai tinkama, potencialus paveiktų naudotojų skaičius, turi galėti padaryti išvadą, ar dėl incidento naudotojai patyrė didelių materialių arba nematerialių nuostolių, susijusių su sveikata, viešuoju saugumu arba turtine žala.

               6. Taikant 1, 2, 3, 4 ir 5 dalis, iš skaitmeninių paslaugų teikėjų nereikalaujama rinkti papildomos informacijos, prie kurios jie neturi prieigos.

               4 straipsnis

               Didelis incidento poveikis

               1. Laikoma, kad incidentas daro didelį poveikį, jei susiklosto bent viena iš šių situacijų:

               (a)skaitmeninių paslaugų teikėjo teikiama paslauga buvo neprieinama ilgiau nei 5 000 000 naudotojo valandų, o naudotojo valanda yra šešiasdešimt minučių paslauga negalėjusių naudotis naudotojų Sąjungoje skaičius;

               (b)dėl incidento nukentėjo saugomų, perduodamų ar tvarkomų duomenų arba atitinkamų paslaugų, teikiamų skaitmeninių paslaugų teikėjo ar gaunamų per jo tinklų ir informacinę sistemą, prieinamumas, autentiškumas, vientisumas ar konfidencialumas ir tai paveikė daugiau kaip 100 000 naudotojų Sąjungoje;

               (c)dėl incidento kilo rizika viešajam saugumui ir saugai arba gyvybei;

               (d)incidentas padarė turtinę žalą bent vienam naudotojui Sąjungoje, jeigu tam naudotojui padaryta žala viršija 1 000 000 EUR.

               2. Remdamasi geriausios praktikos pavyzdžiais, kuriuos Bendradarbiavimo grupė sukaupė vykdydama savo užduotis pagal Direktyvos (ES) 2016/1148 11 straipsnio 3 dalį, ir diskusijomis pagal tos direktyvos 11 straipsnio 3 dalies m punktą, Komisija gali peržiūrėti 1 dalyje nustatytas ribas.

               5 straipsnis

               Įsigaliojimas

               (1)Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               (2)Jis taikomas nuo 2018 m. gegužės 10 d.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2018 01 30

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 194, 2016 7 19, p. 1.

                     (2)

                        2012 m. spalio 25 d. Europos Parlamento ir Tarybos reglamentas (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (OL L 316, 2012 11 14, p. 12).


title: 2018 m. spalio 22 d. Komisijos įgyvendinimo reglamentas (ES) 2018/1586, kuriuo nustatoma nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto, minimalaus jūros gylio ir draudimo žvejoti virš saugomų buveinių nukrypti leidžianti nuostata, taikoma žvejybai kranto traukiamaisiais tinklais Kroatijos teritoriniuose vandenyse

text:
23.10.2018

                  LT

                  Europos Sąjungos oficialusis leidinys

                  L 264/16

         KOMISIJOS ĮGYVENDINIMO REGLAMENTAS (ES) 2018/1586
         2018 m. spalio 22 d.
         kuriuo nustatoma nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto, minimalaus jūros gylio ir draudimo žvejoti virš saugomų buveinių nukrypti leidžianti nuostata, taikoma žvejybai kranto traukiamaisiais tinklais Kroatijos teritoriniuose vandenyse
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gruodžio 21 d. Tarybos reglamentą (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių (1), ypač į jo 4 straipsnio 5 dalį ir 13 straipsnio 5 ir 10 dalis,
         kadangi:

                     (1)

                     Reglamento (EB) Nr. 1967/2006 4 straipsnio 1 dalimi draudžiama žvejyba tralais, dragomis, gaubiamaisiais tinklais, laivo traukiamaisiais tinklais, kranto traukiamaisiais tinklais ar panašiais tinklais pirmiausia virš Posidonia oceanica ar kitų jūrų žolių sąžalynų;

                     (2)

                     valstybės narės prašymu Komisija gali leisti nukrypti nuo Reglamento (EB) Nr. 1967/2006 4 straipsnio 1 dalies pirmos pastraipos, jei įvykdomos tam tikros 4 straipsnio 5 dalyje nustatytos sąlygos;

                     (3)

                     Reglamento (EB) Nr. 1967/2006 13 straipsnio 1 dalimi draudžiama naudoti velkamuosius įrankius 3 jūrmylių ir mažesniu atstumu nuo kranto arba iki 50 metrų izobatos, kur tas gylis yra pasiekiamas trumpesniu atstumu nuo kranto;

                     (4)

                     valstybės narės prašymu Komisija gali leisti nukrypti nuo Reglamento (EB) Nr. 1967/2006 13 straipsnio 1 dalies, jei įvykdomos tam tikros 13 straipsnio 1 dalies antroje pastraipoje ir 13 straipsnio 5 ir 9 dalyse nustatytos sąlygos;

                     (5)

                     2016 m. sausio 26 d. Komisija gavo Kroatijos prašymą leisti taikyti nuo to reglamento 13 straipsnio 1 dalies pirmos pastraipos nukrypti leidžiančią nuostatą kininių geltonuodegių (Seriola dumerili) žvejybai tradiciniais kranto traukiamaisiais didelių akių tinklais „šabakun“, kaspijinių aterinų (Atherina boyeri) žvejybai tradiciniais kranto traukiamaisiais tinklais „oližnica“ ir paprastųjų smaridžių (Spicara smaris) žvejybai tradiciniais kranto traukiamaisiais tinklais „girarica“ bei „migavica“ Kroatijos teritoriniuose vandenyse;

                     (6)

                     kartu Kroatija prašė leisti taikyti nuo Reglamento (EB) Nr. 1967/2006 4 straipsnio 1 dalies pirmos pastraipos nukrypti leidžiančią nuostatą paprastųjų smaridžių (Spicara smaris) žvejybai tradiciniais kranto traukiamaisiais tinklais „girarica“ ir „migavica“;

                     (7)

                     prašymas susijęs su žvejybos veikla, kuriai Kroatija jau yra suteikusi leidimą, ir apima laivus, kurie žvejybos veiklą vykdo daugiau kaip penkerius metus ir vadovaujasi Kroatijos 2018 m. kovo 30 d. pagal Reglamento (EB) Nr. 1967/2006 19 straipsnio 2 dalį priimtu ministro potvarkiu (2) įgyvendintu valdymo planu (Kroatijos valdymo planu);

                     (8)

                     2016 m. balandžio ir spalio mėn. Žuvininkystės mokslo, technikos ir ekonomikos komitetas (STECF) įvertino Kroatijos prašymą dėl nukrypti leidžiančios nuostatos ir susijusį valdymo planą. STECF pažymėjo, kad būtina pateikti paaiškinimus dėl naudojamų žvejybos įrankių, priegaudos, stebėsenos ir mokslinių duomenų. Kroatija Komisijai pateikė tinkamus paaiškinimus ir atitinkamai patikslino savo valdymo planą: nustatė papildomų kontrolės, laivyno valdymo, duomenų rinkimo ir stebėsenos priemonių;

                     (9)

                     nukrypti leidžiančios nuostatos, kurių prašo Kroatija, atitinka Reglamento (EB) Nr. 1967/2006 4 straipsnio 5 dalyje ir 13 straipsnio 5 ir 9 dalyse nustatytas sąlygas;

                     (10)

                     visų pirma esama konkrečių geografinių apribojimų tiek dėl išskirtinės Kroatijos morfologinės sandaros – ilgos pakrantės, sudarytos iš daugybės salų, – tiek dėl to, kad tikslinės rūšys yra pasiskirsčiusios išimtinai tam tikrose vietose ir pakrantės rajonų zonose, kuriose gylis mažesnis nei 50 metrų. Taigi žvejybos plotai yra riboti;

                     (11)

                     prašymas dėl paprastųjų smaridžių žvejybos yra susijęs su žvejybos veikla, kurią vykdo laivai, kurių bendrasis ilgis yra 12 metrų ar mažesnis, o variklio galia yra 85 kW ar mažesnė, naudodami dugninius velkamuosius tinklus tradiciškai Posidonia sąžalynuose, kaip nustatyta Reglamento (EB) Nr. 1967/2006 4 straipsnio 5 dalies 1 pastraipoje. Be to, su paprastųjų smaridžių žvejyba susijusi žvejybos veikla daro poveikį maždaug 5 % jūrų žolių Posidonia oceanica sąžalynais apaugusios teritorijos, esančios teritorijoje, kuriai taikomas valdymo planas, daliai ir mažesnei nei 5 % jūrų žolių sąžalynų Kroatijos teritoriniuose vandenyse daliai, o tai atitinka Reglamento (EB) Nr. 1967/2006 4 straipsnio 5 dalies pirmos pastraipos ii ir iii punktuose nustatytus reikalavimus;

                     (12)

                     žvejyba negali būti vykdoma kitais žvejybos įrankiais, nes tik kranto traukiamieji tinklai turi technines charakteristikas, kurios būtinos šio tipo žvejybai vykdyti;

                     (13)

                     be to, ši žvejyba nedaro didelio poveikio jūros aplinkai, nes kranto traukiamieji tinklai yra labai atrankūs, nesiekia jūros dugno ir negali būti naudojami virš Posidonia oceanica apaugusio jūros dugno;

                     (14)

                     prašymas pateiktas dėl 87 laivų. Taigi, palyginti su dideliu laivyno, žvejojančio šių tipų žvejybos įrankiais, pasiskirstymo plotu, nukrypti leidžianti nuostata, kurios prašo Kroatija, būtų taikoma ribotam skaičiui laivų, kurie sudaro 1 % laivyno, o jų bendroji talpa (GT) – 2 % bendrosios talpos;

                     (15)

                     tie laivai įrašyti į sąrašą, perduotą Komisijai pagal Reglamento (EB) Nr. 1967/2006 13 straipsnio 9 dalį;

                     (16)

                     Kroatijos valdymo plane nustatytos visos su atitinkama žvejyba susijusios apibrėžtys ir užtikrinama, kad laikantis Reglamento (EB) Nr. 1967/2006 13 straipsnio 9 dalies žvejybos pastangos nebebus didinamos, nes žvejybos leidimai bus išduoti tik nurodytiems 87 laivams, kuriems žvejoti Kroatija yra leidusi. Šiuo atžvilgiu pažymima, kad, remiantis Kroatijos valdymo planu ir ministro potvarkiu, „A“ žymimoje žvejybos zonoje nenumatyta jokių žvejybos kranto traukiamaisiais tinklais „migavica“, „girarica“ ar „šabakun“ vietų, o žvejyba kranto traukiamuoju tinklu „oližnica“ leidžiama tik „E4“ ir „F2“ žymimose žvejybos pazonėse. Be to, žvejyba kranto traukiamaisiais tinklais draudžiama rajonuose, kurie paskelbti nacionaliniais parkais ir specifinėmis buveinėmis;

                     (17)

                     atitinkama žvejybos veikla tenkina Reglamento (EB) Nr. 1967/2006 4 straipsnyje nustatytus reikalavimus. Iš tiesų tinklai velkami vandens storyme ir nesiekia jūros dugno;

                     (18)

                     Reglamento (EB) Nr. 1967/2006 8 straipsnio 1 dalies h punkto reikalavimas netaikomas, nes jis susijęs su traleriais;

                     (19)

                     dėl reikalavimo laikytis Reglamento (EB) Nr. 1967/2006 9 straipsnio 3 dalies, kurioje nustatytas minimalus tinklo akių dydis, taikomas kaspijinių aterinų (Atherina boyeri) žvejybai tradiciniais kranto traukiamaisiais tinklais „oližnica“, Komisija pažymi, kad Kroatija pagal to reglamento 9 straipsnio 7 dalį savo valdymo plane leido nukrypti nuo minėto reglamento 9 straipsnio 3 dalies, kadangi atitinkama žvejyba yra labai atranki, jos poveikis jūros aplinkai yra mažai reikšmingas ir jai netaikomos 4 straipsnio 5 dalies nuostatos;

                     (20)

                     dėl kininių geltonuodegių (Seriola dumerili) žvejybos tradiciniais kranto traukiamaisiais didelių akių tinklais „šabakun“ ir dėl paprastųjų smaridžių (Spicara smaris) žvejybos tradiciniais kranto traukiamaisiais tinklais „girarica“ ir „migavica“ Komisija pažymi, kad Kroatija savo valdymo plane neleido nukrypti nuo Reglamento (EB) Nr. 1967/2006 9 straipsnio 3 dalyje nustatytų reikalavimų;

                     (21)

                     atitinkama žvejybos veikla vykdoma labai nedideliu atstumu nuo kranto, todėl netrukdo kitų laivų veiklai;

                     (22)

                     valdymo planu užtikrinama, kad Reglamento (EB) Nr. 1967/2006 III priede nurodytų rūšių žuvų būtų sužvejojama kuo mažiau, kadangi tikslinės rūšys yra kininės geltonuodegės (Seriola dumerili), kaspijinės aterinos (Atherina boyeri) ir paprastosios smaridės (Spicara smaris), kurios į Reglamento (EB) Nr. 1967/2006 III priedą neįrašytos, o žvejybos veikla yra labai atranki;

                     (23)

                     žvejybos veikla yra labai atranki, o galvakojai moliuskai nėra žvejojami;

                     (24)

                     į valdymo planą įtrauktos žvejybos veiklos stebėjimo priemonės, kaip numatyta Reglamento (EB) Nr. 1967/2006 4 straipsnio 5 dalies penktoje pastraipoje ir 13 straipsnio 9 dalies trečioje pastraipoje, taigi Tarybos reglamento (EB) Nr. 1224/2009 (3) 14 straipsnyje nustatytos sąlygos tenkinamos;

                     (25)

                     todėl prašymas leisti taikyti nukrypti leidžiančią nuostatą turėtų būti patenkintas;

                     (26)

                     Kroatija turėtų reguliariai ir laikydamasi savo valdymo plane numatyto stebėsenos plano teikti ataskaitas Komisijai;

                     (27)

                     nukrypti leidžiančios nuostatos galiojimo trukmė bus apribota, kad tuo atveju, jei, Komisijai pateiktos ataskaitos duomenimis, naudojamų išteklių apsaugos būklė pablogėtų, būtų galima nedelsiant imtis taisomųjų valdymo priemonių ir kartu pagerinti mokslinės informacijos bazę, o ja remiantis būtų tobulinamas valdymo planas;

                     (28)

                     šiame reglamente numatytos priemonės atitinka Žuvininkystės ir akvakultūros komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Nukrypti leidžianti nuostata

               1.   Reglamento (EB) Nr. 1967/2006 4 straipsnio 1 dalis netaikoma paprastųjų smaridžių (Spicara smaris) žvejybai kranto traukiamaisiais tinklais „girarica“ ir „migavica“ Kroatijos teritoriniuose vandenyse.

               2.   Reglamento (EB) Nr. 1967/2006 13 straipsnio 1 dalies pirma pastraipa netaikoma Kroatijos teritoriniuose vandenyse vykdant:

                           a)

                           kininių geltonuodegių (Seriola dumerili) žvejybą kranto traukiamaisiais didelių akių tinklais „šabakun“,

                           b)

                           kaspijinių aterinų (Atherina boyeri) žvejybą kranto traukiamaisiais tinklais „oližnica“ ir

                           c)

                           paprastųjų smaridžių (Spicara smaris) žvejybą kranto traukiamaisiais tinklais „girarica“ ir „migavica“.

               3.   1 ir 2 dalyse nurodytus kranto traukiamuosius tinklus gali naudoti laivai, kurie:

                           a)

                           turi registracijos numerį, įrašytą į Kroatijos pagal Reglamento (EB) Nr. 1967/2006 19 straipsnį priimtą valdymo planą,

                           b)

                           žvejybos veiklą yra vykdę daugiau kaip penkerius metus ir ateityje neplanuoja didinti naudojamų žvejybos pastangų ir

                           c)

                           turi žvejybos leidimą ir veiklą vykdo laikydamiesi Kroatijos valdymo plano.

            2 straipsnis
            Stebėsenos planas ir ataskaitų teikimas
            Kroatija per trejus metus nuo šio reglamento įsigaliojimo Komisijai pateikia ataskaitą, parengtą pagal Kroatijos valdymo plane nustatytą stebėsenos planą.

            3 straipsnis
            Įsigaliojimas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2018 m. spalio 26 d. iki 2021 m. spalio 26 d.

            Šis reglamentas pagal Sutartis privalomas visas ir tiesiogiai taikomas valstybėse narėse.
            Priimta Briuselyje 2018 m. spalio 22 d.

                  Komisijos vardu

                  Pirmininkas

               Jean-Claude JUNCKER

            (1)  OL L 36, 2007 2 8, p. 6.

            (2)  Pravilnik o obavljanju gospodarskog ribolova na moru obalnim mrežama potegačama, Narodne Novine, OL 30/2018, su pakeitimais, padarytais dokumentu Pravilnik o izmjeni Pravilnika o obavljanju gospodarskog ribolova na moru obalnim mrežama potegačama, OL 49/2018.

            (3)  2009 m. lapkričio 20 d. Tarybos reglamentas (EB) Nr. 1224/2009, nustatantis Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).


title: 2018 m. lapkričio 6 d. Tarybos įgyvendinimo reglamentas (ES) 2018/1654, kuriuo įgyvendinamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai

text:
7.11.2018

                  LT

                  Europos Sąjungos oficialusis leidinys

                  L 276/3

         TARYBOS ĮGYVENDINIMO REGLAMENTAS (ES) 2018/1654
         2018 m. lapkričio 6 d.
         kuriuo įgyvendinamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai
         EUROPOS SĄJUNGOS TARYBA
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. rugpjūčio 30 d. Tarybos reglamentą (ES) 2017/1509 dėl ribojamųjų priemonių Korėjos Liaudies Demokratinei Respublikai, kuriuo panaikinamas Reglamentas (EB) Nr. 329/2007 (1), ypač į jo 47 straipsnio 5 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. rugpjūčio 30 d. Taryba priėmė Reglamentą (ES) 2017/1509;

                     (2)

                     2017 m. spalio 3 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 1718 (2006) (toliau – JT ST komitetas), įtraukė į sąrašą 4 laivus, kuriems draudžiama įplaukti į uostus;

                     (3)

                     2017 m. gruodžio 28 d. JT ST komitetas įtraukė į sąrašą keturis laivus, kuriems draudžiama įplaukti į uostus;

                     (4)

                     2018 m. kovo 30 d. JT ST komitetas įtraukė į sąrašą 15 laivų, kuriems taikomas turto įšaldymas ir 25 laivus, kuriems draudžiama įplaukti į uostus. Tie laivai išvardyti Reglamento (EB) Nr. 2017/1509 XIV priede;

                     (5)

                     JT ST komitetas laivų, kuriems taikomos sankcijos, sąraše paskelbė papildomos informacijos apie kai kuriuos laivus;

                     (6)

                     todėl Reglamento (ES) 2017/1509 XIV priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2017/1509 XIV priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 6 d.

                  Tarybos vardu

                  Pirmininkas

               H. LÖGER

            (1)  OL L 224, 2017 8 31, p. 1.

            PRIEDAS

                        1.

                        Reglamento (ES) 2017/1509 XIV priedo 1–15 įrašai antraštinėje dalyje „A. Areštuojami laivai“, pakeičiami taip:

                                    „Laivo pavadinimas

                                    IMO numeris

                                    Įtrauktas į sąrašą kaip ekonominiai ištekliai, priklausantys bendrovei

                                    Įtraukimo į JT sąrašą data

                                    1.

                                    CHON MYONG 1
                                    2017 m. gruodžio mėn. pabaigoje KLDR naftos tanklaivis CHON MYONG 1 atliko, tikėtina, naftos, perdavimą iš laivo į laivą.

                                    8712362

                                    2018 3 30

                                    2.

                                    AN SAN 1
                                    2018 m. sausio mėn. pabaigoje KLDR tanklaivis AN SAN 1 dalyvavo, tikėtina, naftos, perdavimo iš laivo į laivą operacijose.

                                    7303803

                                    2018 3 30

                                    3.

                                    YU PHYONG 5
                                    2017 m. lapkričio 29 d. KLDR prekybinis jūrinis laivas YU PHONG 5 importavo perdirbtus naftos produktus į Nampą (KLDR), 2017 m. lapkričio 26 d. atlikęs perdavimą iš laivo į laivą.

                                    8605026

                                    2018 3 30

                                    4.

                                    SAM JONG 1
                                    2018 m. sausio mėn. pabaigoje KLDR prekybinis jūrinis laivas SAM JONG 1 dalyvavo naftos perdavimo iš laivo į laivą operacijose.

                                    8405311

                                    2018 3 30

                                    5.

                                    SAM JONG 2
                                    2018 m. sausio mėn. pabaigoje KLDR prekybinis jūrinis laivas SAM JONG 2 dalyvavo naftos perdavimo iš laivo į laivą operacijose.

                                    7408873

                                    2018 3 30

                                    6.

                                    SAM MA 2
                                    2017 m. spalio mėn., lapkričio mėn. pradžioje ir lapkričio mėn. viduryje KLDR naftos tanklaivis SAM MA 2, atlikęs kelis perdavimus iš laivo į laivą, importavo perdirbtus naftos produktus.

                                    8106496

                                    2018 3 30

                                    7.

                                    YU JONG 2
                                    2017 m. lapkričio mėn. KLDR naftos tanklaivis YU JONG 2 dalyvavo naftos perdavimo iš laivo į laivą operacijose. 2018 m. vasario 16 d. tanklaivis YU JONG 2 kartu su laivu MIN NING DE YOU 078 taip pat dalyvavo, tikėtina, naftos, perdavimo iš laivo į laivą operacijoje.

                                    8604917

                                    2018 3 30

                                    8.

                                    PAEK MA
                                    2018 m. sausio mėn. viduryje KLDR jūrinis laivas PAEK MA dalyvavo naftos perdavimo iš laivo į laivą operacijose.

                                    9066978

                                    2018 3 30

                                    9.

                                    JI SONG 6
                                    2018 m. sausio mėn. pabaigoje KLDR tanklaivis JI SONG 6 dalyvavo naftos perdavimo iš laivo į laivą operacijose.

                                    8898740

                                    2018 3 30

                                    10.

                                    CHON MA SAN
                                    2017 m. lapkričio mėn. viduryje KLDR jūrinis laivas CHON MA SAN dalyvavo naftos perdavimo iš laivo į laivą operacijose.

                                    8660313

                                    2018 3 30

                                    11.

                                    NAM SAN 8
                                    Manoma, kad KLDR žalios naftos tanklaivis NAM SAN 8 dalyvavo naftos perdavimo iš laivo į laivą operacijose.

                                    8122347

                                    2018 3 30

                                    12.

                                    YU SON
                                    Manoma, kad KLDR tanklaivis YU SON dalyvavo naftos perdavimo iš laivo į laivą operacijose.

                                    8691702

                                    2018 3 30

                                    13.

                                    WOORY STAR
                                    Manoma, kad KLDR krovininis jūrinis laivas WOORY STAR dalyvavo atliekant neteisėtus draudžiamų KLDR prekių perdavimus.

                                    8408595

                                    2018 3 30

                                    14.

                                    JI SONG 8
                                    KLDR krovininis jūrinis laivas JI SONG 8 priklauso bendrovei „Phyongchon Shipping & Marine“ ir, manoma, dalyvavo atliekant neteisėtus draudžiamų KLDR prekių perdavimus.

                                    8503228

                                    „Phyongchon Shipping & Marine“

                                    2018 3 30

                                    15.

                                    HAP JANG GANG 6
                                    Kita informacija: KLDR krovininis laivas HAP JANG GANG 6 priklauso bendrovei „Hapjanggang Shipping Corp“ ir, manoma, dalyvavo atliekant neteisėtus draudžiamų KLDR prekių perdavimus.

                                    9066540

                                    „Hapjanggang Shipping Corp“

                                    2018 3 30“.

                        2.

                        Reglamento (ES) 2017/1509 XIV priedo 1–33 įrašai, nurodyti dalyje „B. Laivai, kuriems draudžiama atvykti į uostus“, pakeičiami taip:

                                    „Laivo pavadinimas

                                    IMO numeris

                                    Įtraukimo į JT sąrašą data

                                    1.

                                    PETREL 8
                                    Kita informacija: nėra

                                    9562233
                                    (MMSI: 620233000)

                                    2017 10 3

                                    2.

                                    HAO FAN 6
                                    Kita informacija: nėra

                                    8628597
                                    (MMSI: 341985000)

                                    2017 10 3

                                    3.

                                    TONG SAN 2
                                    Kita informacija: nėra

                                    8937675
                                    (MMSI: 445539000)

                                    2017 10 3

                                    4.

                                    JIE SHUN
                                    Kita informacija: nėra

                                    8518780
                                    (MMSI: 514569000)

                                    2017 10 3

                                    5.

                                    BILLIONS NO. 18
                                    Kita informacija: nėra

                                    9191773

                                    2017 12 28

                                    6.

                                    UL JI BONG 6
                                    Kita informacija: nėra

                                    9114555

                                    2017 12 28

                                    7.

                                    RUNG RA 2
                                    Kita informacija: nėra

                                    9020534

                                    2017 12 28

                                    8.

                                    RYE SONG GANG 1
                                    Kita informacija: nėra

                                    7389704

                                    2017 12 28

                                    9.

                                    CHON MYONG 1
                                    Kita informacija: 2017 m. gruodžio mėn. pabaigoje KLDR naftos tanklaivis CHON MYONG 1 atliko, tikėtina, naftos, perdavimą iš laivo į laivą.

                                    8712362

                                    2018 3 30

                                    10.

                                    AN SAN 1
                                    Kita informacija: 2018 m. sausio mėn. pabaigoje KLDR tanklaivis AN SAN 1 dalyvavo, tikėtina, naftos, perdavimo iš laivo į laivą operacijose.

                                    7303803

                                    2018 3 30

                                    11.

                                    YU PHYONG 5
                                    Kita informacija: 2017 m. lapkričio 29 d. KLDR prekybinis jūrinis laivas YU PHONG 5 importavo perdirbtus naftos produktus į Nampą (KLDR), 2017 m. lapkričio 26 d. atlikęs perdavimą iš laivo į laivą.

                                    8605026

                                    2018 3 30

                                    12.

                                    SAM JONG 1
                                    Kita informacija: 2018 m. sausio mėn. pabaigoje KLDR prekybinis jūrinis laivas SAM JONG 1 dalyvavo naftos perdavimo iš laivo į laivą operacijose.

                                    8405311

                                    2018 3 30

                                    13.

                                    SAM JONG 2
                                    Kita informacija: 2018 m. sausio mėn. pabaigoje KLDR prekybinis jūrinis laivas SAM JONG 2 dalyvavo naftos perdavimo iš laivo į laivą operacijose.

                                    7408873

                                    2018 3 30

                                    14.

                                    SAM MA 2
                                    Kita informacija: 2017 m. spalio mėn., lapkričio mėn. pradžioje ir lapkričio mėn. viduryje KLDR naftos tanklaivis SAM MA 2, atlikęs kelis perdavimus iš laivo į laivą, importavo perdirbtus naftos produktus.

                                    8106496

                                    2018 3 30

                                    15.

                                    YU JONG 2
                                    Kita informacija: 2017 m. lapkričio mėn. KLDR naftos tanklaivis YU JONG 2 dalyvavo naftos perdavimo iš laivo į laivą operacijose. 2018 m. vasario 16 d. tanklaivis YU JONG 2 kartu su jūriniu laivu MIN NING DE YOU 078 taip pat dalyvavo, tikėtina, naftos, perdavimo iš laivo į laivą operacijoje.

                                    8604917

                                    2018 3 30

                                    16.

                                    PAEK MA
                                    Kita informacija: 2018 m. sausio mėn. viduryje KLDR jūrinis laivas PAEK MA dalyvavo naftos perdavimo iš laivo į laivą operacijose.

                                    9066978

                                    2018 3 30

                                    17.

                                    JI SONG 6
                                    Kita informacija: 2018 m. sausio mėn. pabaigoje KLDR tanklaivis JI SONG 6 dalyvavo naftos perdavimo iš laivo į laivą operacijose.

                                    8898740

                                    2018 3 30

                                    18.

                                    CHON MA SAN
                                    Kita informacija: 2017 m. lapkričio mėn. viduryje KLDR jūrinis laivas CHON MA SAN dalyvavo naftos perdavimo iš laivo į laivą operacijose.

                                    8660313

                                    2018 3 30

                                    19.

                                    NAM SAN 8
                                    Kita informacija: Manoma, kad KLDR žalios naftos tanklaivis NAM SAN 8 dalyvavo naftos perdavimo iš laivo į laivą operacijose.

                                    8122347

                                    2018 3 30

                                    20.

                                    YU SON
                                    Kita informacija: Manoma, kad KLDR tanklaivis YU SON dalyvavo naftos perdavimo iš laivo į laivą operacijose.

                                    8691702

                                    2018 3 30

                                    21.

                                    WOORY STAR
                                    Kita informacija: Manoma, kad KLDR krovininis jūrinis laivas WOORY STAR dalyvavo atliekant neteisėtus draudžiamų KLDR prekių perdavimus.

                                    8408595

                                    2018 3 30

                                    22.

                                    ASIA BRIDGE 1
                                    Kita informacija: 2017 m. spalio 22 d. jūrinis laivas ASIA BRIDGE 1 Nampe (KLDR) buvo pakrautas KLDR anglių ir iškrovė jas Kam Fa (Vietnamas).

                                    8916580

                                    2018 3 30

                                    23.

                                    XIN GUANG HAI
                                    Kita informacija: 2017 m. spalio 27 d. prekybinis jūrinis laivas XIN GUANG HAI Teane (KLDR) buvo pakrautas KLDR anglių ir 2017 m. gruodžio 18 d. iškrovė jas Pelabuhan Klange (Malaizija).

                                    9004700

                                    2018 3 30

                                    24.

                                    HUA FU
                                    Kita informacija: 2017 m. rugsėjo 24 d. jūrinis laivas HUA FU Radžine (KLDR) buvo pakrautas KLDR anglių.

                                    9020003

                                    2018 3 30

                                    25.

                                    YUK TUNG
                                    Kita informacija: 2018 m. sausio mėn. jūrinis laivas YUK TUNG kartu su jūriniu laivu RYE SONG GANG atliko, tikėtina, naftos, perdavimą iš laivo į laivą.

                                    9030591

                                    2018 3 30

                                    26.

                                    KOTI
                                    Kita informacija: 2017 m. gruodžio 9 d. jūrinis laivas KOTI kartu su jūriniu laivu KUM UN SAN 3 atliko, tikėtina naftos, perdavimą iš laivo į laivą.

                                    9417115

                                    2018 3 30

                                    27.

                                    DONG FENG 6
                                    Kita informacija: 2017 m. liepos 11 d. jūrinis laivas DONG FENG 6 Hamhinge (KLDR) buvo pakrautas KLDR anglių, skirtų eksportui pažeidžiant JT sankcijas.

                                    9008201

                                    2018 3 30

                                    28.

                                    HAO FAN 2
                                    Kita informacija: 2017 m. birželio 3 d. jūrinis laivas HAO FAN 2 Nampe (KLDR) buvo pakrautas KLDR anglių, skirtų eksportui pažeidžiant JT sankcijas.

                                    8747604

                                    2018 3 30

                                    29.

                                    HAO FAN 6
                                    Kita informacija: 2017 m. rugpjūčio 27 d. jūrinis laivas HAO FAN 6 Nampe (KLDR) buvo pakrautas KLDR anglių.

                                    8628597

                                    2018 3 30

                                    30.

                                    JIN HYE
                                    Kita informacija: 2017 m. gruodžio 16 d. jūrinis laivas JIN HYE kartu su jūriniu laivu CHON MA SAN atliko perdavimą iš laivo į laivą.

                                    8518572

                                    2018 3 30

                                    31.

                                    FAN KE
                                    Kita informacija: 2017 m. rugsėjo ir spalio mėn. jūrinis laivas FAN KE Nampe (KLDR) buvo pakrautas KLDR anglių.

                                    8914934

                                    2018 3 30

                                    32.

                                    WAN HENG 11
                                    Kita informacija: 2018 m. vasario 13 d. jūrinis laivas WAN HENG 11 kartu su jūriniu laivu RYE SONG GANG 1 atliko, tikėtina, naftos, perdavimą iš laivo į laivą.
                                    „Wan Heng 11“, anksčiau su Belizo vėliava plaukiojęs laivas, šiuo metu vykdo veiklą kaip su KLDR vėliava plaukiojantis laivas, pavadinimu KUMJINGANG3 arba „Kum Jin Gang 3“.

                                    8791667

                                    2018 3 30

                                    33.

                                    MIN NING DE YOU 078
                                    Kita informacija: 2018 m. vasario 16 d. jūrinis laivas MIN NING DE YOU kartu su jūriniu laivu YU JONG 2 atliko, tikėtina, naftos, perdavimą iš laivo į laivą.

                                    Neegzistuoja

                                    2018 3 30“.


title: 2018 m. lapkričio 26 d. Komisijos įgyvendinimo reglamentas (ES) 2018/1848 dėl asignavimų, perkeltų iš 2018 finansinių metų, kompensavimo remiantis Europos Parlamento ir Tarybos reglamento (ES) Nr. 1306/2013 26 straipsnio 5 dalimi

text:
27.11.2018

                  LT

                  Europos Sąjungos oficialusis leidinys

                  L 300/4

         KOMISIJOS ĮGYVENDINIMO REGLAMENTAS (ES) 2018/1848
         2018 m. lapkričio 26 d.
         dėl asignavimų, perkeltų iš 2018 finansinių metų, kompensavimo remiantis Europos Parlamento ir Tarybos reglamento (ES) Nr. 1306/2013 26 straipsnio 5 dalimi
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 26 straipsnio 6 dalį,
         pasikonsultavusi su Žemės ūkio fondų komitetu,
         kadangi:

                     (1)

                     remiantis Europos Parlamento ir Tarybos reglamento (ES, Euratomas) Nr. 2018/1046 (2) 12 straipsnio 2 dalies pirmos pastraipos d punktu, nepaskirtus asignavimus, susijusius su Europos žemės ūkio garantijų fondo (EŽŪGF) finansuojamais veiksmais, nurodytais Reglamento (ES) Nr. 1306/2013 4 straipsnio 1 dalyje, galima perkelti į kitus finansinius metus. Taip perkeliamų asignavimų suma negali viršyti 2 % pradinių asignavimų, kuriuos balsavimu patvirtino Europos Parlamentas ir Taryba, ir negali būti didesnė už Europos Parlamento ir Tarybos reglamento (ES) Nr. 1307/2013 (3) 8 straipsnyje nurodyto tiesioginių išmokų koregavimo sumą, taikytą praėjusiais finansiniais metais;

                     (2)

                     pagal Reglamento (ES) Nr. 1306/2013 26 straipsnio 5 dalį, nukrypdamos nuo Reglamento (ES, Euratomas) Nr. 2018/1046 12 straipsnio 2 dalies trečios pastraipos, valstybės narės turi kompensuoti Reglamento (ES, Euratomas) Nr. 2018/1046 12 straipsnio 2 dalies pirmos pastraipos d punkte nurodytus perkeltus asignavimus galutiniams gavėjams, kuriems koregavimo koeficientas taikomas tais finansiniais metais, į kuriuos perkeliami asignavimai. Šis kompensavimas taikomas tik valstybių narių, kuriose praėjusiais finansiniais metais taikytas finansinės drausmės mechanizmas (4), galutiniams gavėjams;

                     (3)

                     nustatant kompensuotiną perkeliamų asignavimų sumą, pagal Reglamento (ES) Nr. 1306/2013 26 straipsnio 7 dalį turi būti atsižvelgiama į to reglamento 25 straipsnyje nurodytą žemės ūkio sektoriaus krizių rezervui skirtą, tačiau iki finansinių metų pabaigos kovos su krize priemonėms nepaskirtą sumą;

                     (4)

                     pagal Komisijos įgyvendinimo reglamento (ES) Nr. 2017/1236 (5) 1 straipsnio 1 dalį finansinės drausmės mechanizmas taikomas tiesioginėms už 2017 kalendorinius metus skiriamoms išmokoms siekiant sukurti krizių rezervą. 2018 finansiniais metais krizių rezervu nepasinaudota;

                     (5)

                     siekiant užtikrinti, kad dėl finansinės drausmės taikymo nepanaudoti asignavimai galutiniams gavėjams būtų kompensuoti proporcingai pagal finansinės drausmės mechanizmą taikyto koregavimo sumai, Komisija turėtų nustatyti sumas, kurias valstybės narės gali panaudoti kompensacijoms išmokėti. Tačiau Rumunijos atveju reikia papildomų paaiškinimų atsižvelgiant į 2 000 EUR ribą, taikomą finansinei drausmei pagal Reglamento (ES) Nr. 1307/2013 8 straipsnio 1 dalį. Todėl siekiant patikimo finansų valdymo, šiame etape Rumunijai nepriklauso jokia kompensacijos suma;

                     (6)

                     siekiant, kad nereikėtų raginti valstybių narių atlikti papildomo tokios kompensacijos mokėjimo, šis reglamentas turi būti taikomas nuo 2018 m. gruodžio 1 d. Taigi šiame reglamente nustatytos sumos yra galutinės ir, nedarant poveikio sumažinimų taikymui pagal Reglamento (ES) Nr. 1306/2013 41 straipsnį, taikomos kitiems koregavimams, į kuriuos atsižvelgiama sprendime dėl mėnesio išmokos, susijusiame su valstybių narių mokėjimo agentūrų 2018 m. spalio mėn. išlaidomis, pagal Reglamento (ES) Nr. 1306/2013 18 straipsnio 3 dalį ir išskaitymams bei papildomoms išmokoms pagal to reglamento 18 straipsnio 4 dalį arba sprendimams, kurie bus priimti pagal sąskaitų atitikties patvirtinimo procedūrą;

                     (7)

                     pagal Reglamento (ES, Euratomas) 2018/1046 12 straipsnio 2 dalies įvadinį sakinį nepaskirtus asignavimus galima perkelti tik į kitus finansinius metus. Todėl Komisija turėtų nustatyti valstybių narių išlaidų, kompensuotinų pagal Reglamento (ES) Nr. 1306/2013 26 straipsnio 5 dalį, tinkamumo finansuoti datas, atsižvelgdama į finansinius žemės ūkio metus, apibrėžtus to reglamento 39 straipsnyje;

                     (8)

                     siekiant atsižvelgti į trumpą laikotarpį nuo pranešimo apie tai, kaip valstybės narės pagal pasidalijamąjį valdymą 2017 m. spalio 16 d.–2018 m. spalio 15 d. įvykdė 2018 m. EŽŪGF asignavimų biudžetą, ir į tai, kad šis reglamentas turi būti taikomas nuo 2018 m. gruodžio 1 d., šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

               PRIĖMĖ ŠĮ REGLAMENTĄ:

            1 straipsnis
            Asignavimų sumos, kurios pagal Reglamento (ES, Euratomas) 2018/1046 12 straipsnio 2 dalies pirmos pastraipos d punktą ir trečią pastraipą bus perkeltos iš 2018 finansinių metų ir kurios pagal Reglamento (ES) Nr. 1306/2013 26 straipsnio 5 dalį bus valstybėms narėms skirtos išmokėti kompensacijoms galutiniams gavėjams, kuriems 2019 finansiniais metais bus taikomas koregavimo koeficientas, nustatomos šio reglamento priede.
            Perkeliamoms sumoms taikomas Komisijos sprendimas dėl asignavimų perkėlimo pagal Reglamento (ES, Euratomas) 2018/1046 12 straipsnio 3 dalį.

            2 straipsnis
            Valstybių narių išlaidos, susijusios su perkeltų asignavimų kompensavimu, gali būti finansuojamos iš Sąjungos lėšų, tik jei atitinkamos sumos gavėjams buvo išmokėtos iki 2019 m. spalio 16 d.

            3 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
            Jis taikomas nuo 2018 m. gruodžio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 26 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 549.

            (2)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).

            (3)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

            (4)  Pagal Reglamento (ES) Nr. 1307/2013 8 straipsnio 2 dalį 2018 finansiniais metais finansinės drausmės mechanizmas netaikytas Kroatijoje.

            (5)  2017 m. liepos 7 d. Komisijos įgyvendinimo reglamentas (ES) 2017/1236, kuriuo pagal Europos Parlamento ir Tarybos reglamentą (ES) Nr. 1306/2013 nustatomas 2017 kalendorinių metų tiesioginių išmokų koregavimo koeficientas (OL L 177, 2017 7 8, p. 34).

            PRIEDAS

               Sumos, skirtos perkeltiems asignavimams kompensuoti

                        (sumos eurais)

                        Belgija

                        6 161 684

                        Bulgarija

                        9 587 009

                        Čekijos Respublika

                        10 987 702

                        Danija

                        10 546 883

                        Vokietija

                        59 193 541

                        Estija

                        1 447 227

                        Airija

                        13 388 758

                        Graikija

                        17 000 938

                        Ispanija

                        56 644 658

                        Prancūzija

                        89 984 293

                        Italija

                        37 174 980

                        Kipras

                        361 986

                        Latvija

                        2 320 276

                        Lietuva

                        4 395 876

                        Liuksemburgas

                        414 189

                        Vengrija

                        15 304 215

                        Мalta

                        35 723

                        Nyderlandai

                        8 806 769

                        Austrija

                        7 072 660

                        Lenkija

                        25 830 473

                        Portugalija

                        6 760 101

                        Slovėnija

                        930 229

                        Slovakija

                        5 782 443

                        Suomija

                        5 996 258

                        Švedija

                        8 136 646

                        Jungtinė Karalystė

                        39 617 734


title: 2018 m. sausio 30 d. Komisijos įgyvendinimo reglamentas (ES) 2018/154, kuriuo skelbiamas konkursas dėl nugriebto pieno miltelių supirkimo valstybės intervencijos laikotarpiu nuo 2018 m. kovo 1 d. iki rugsėjo 30 d.

text:
1.2.2018

               LT

               Europos Sąjungos oficialusis leidinys

               L 29/6

         KOMISIJOS ĮGYVENDINIMO REGLAMENTAS (ES) 2018/154
   2018 m. sausio 30 d.
   kuriuo skelbiamas konkursas dėl nugriebto pieno miltelių supirkimo valstybės intervencijos laikotarpiu nuo 2018 m. kovo 1 d. iki rugsėjo 30 d.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (2), ypač į jo 3 straipsnio 6 dalį,
   atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (3), ypač į jo 12 straipsnio 1 dalį,
   kadangi:

               (1)

               remiantis Reglamento (ES) Nr. 1308/2013 12 straipsniu, sviestui ir nugriebto pieno milteliams valstybės intervencija taikoma nuo kovo 1 d. iki rugsėjo 30 d.;

               (2)

               Reglamente (ES) Nr. 1370/2013 nustatyta, kad 2018 m. taikomas kiekybinis nugriebto pieno miltelių supirkimo nustatyta kaina apribojimas yra nulis tonų;

               (3)

               pagal Reglamento (ES) Nr. 1370/2013 3 straipsnio 2 dalį dėl šios priežasties turi būti paskelbtas konkursas dėl nugriebto pieno miltelių supirkimo nuo 2018 m. valstybės intervencijos laikotarpio pradžios;

               (4)

               Įgyvendinimo reglamento (ES) 2016/1240 II antraštinės dalies II skyriaus 3 skirsnyje išdėstytos supirkimo konkurso tvarka taisyklės;

               (5)

               pagal Įgyvendinimo reglamento (ES) 2016/1240 9 straipsnio 1 dalies b punktą turėtų būti nustatytas terminas, iki kurio valstybės narės turi pranešti Komisijai apie visus priimtinus pasiūlymus;

               (6)

               siekdamos veiksmingo administravimo valstybės narės pranešimus Komisijai turėtų siųsti naudodamosi informacinėmis sistemomis pagal Komisijos deleguotąjį reglamentą (ES) 2017/1183 (4) ir Komisijos įgyvendinimo reglamentą (ES) 2017/1185 (5),

         PRIĖMĖ ŠĮ REGLAMENTĄ:
   1 straipsnis
   Konkurso paskelbimas
   Skelbiamas intervencinis nugriebto pieno miltelių supirkimas konkurso tvarka nuo 2018 m. kovo 1 d. iki rugsėjo 30 d., laikantis Įgyvendinimo reglamento (ES) 2016/1240 II antraštinės dalies II skyriaus 3 skirsnyje ir šiame reglamente nustatytų sąlygų.
   2 straipsnis
   Pasiūlymų teikimas
   1.   Pasiūlymų teikimo laikotarpiai baigiasi trečiąjį mėnesio antradienį 11 val. Briuselio laiku, išskyrus rugpjūčio mėnesį, kai pasiūlymų teikimo terminas baigiasi ketvirtąjį mėnesio antradienį 11 val. Briuselio laiku.
   Jei antradienis yra valstybinė šventė, paraiškų teikimo laikotarpis baigiasi prieš tą antradienį einančios darbo dienos 11 val. Briuselio laiku.
   2.   Pasiūlymai teikiami valstybių narių patvirtintoms mokėjimo agentūroms (6).
   3 straipsnis
   Pranešimas Komisijai
   Vadovaujantis Deleguotuoju reglamentu (ES) 2017/1183 ir Įgyvendinimo reglamentu (ES) 2017/1185, Įgyvendinimo reglamento (ES) 2016/1240 9 straipsnio 1 dalies b punkte nurodytas pranešimas pateikiamas šio reglamento 2 straipsnyje nurodytą pasiūlymų teikimo laikotarpio pabaigos dieną iki 16 val. Briuselio laiku.
   4 straipsnis
   Įsigaliojimas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 30 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 346, 2013 12 20, p. 12.

      (3)  OL L 206, 2016 7 30, p. 71.

      (4)  2017 m. balandžio 20 d. Komisijos deleguotasis reglamentas (ES) 2017/1183 dėl Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 papildymo, susijusio su informacijos ir dokumentų teikimu Komisijai (OL L 171, 2017 7 4, p. 100).

      (5)  2017 m. balandžio 20 d. Komisijos įgyvendinimo reglamentas (ES) 2017/1185, kuriuo nustatomos Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 taikymo taisyklės dėl informacijos ir dokumentų teikimo Komisijai ir kuriuo iš dalies keičiami ir panaikinami keli Komisijos reglamentai (OL L 171, 2017 7 4, p. 113).

      (6)  Mokėjimo agentūrų adresai nurodyti Europos Komisijos svetainėje http://ec.europa.eu/agriculture/milk/policy-instruments/index_lt.htm.